techiaith/cofnodycynulliad_en-cy huggingface dataset:
English: I think that import substitution is probably going to become even more imperative, economically, to us as a result possibly of the clumsy and confusing approach to single market access that we're currently seeing from this Government, but can the First Minister tell us if the kind of advice and direction given to local authorities currently by the Welsh Government includes positive support of things like a dynamic purchasing system, which allows companies, new companies, to supply as part of a contract, even after another organisation has been appointed, and away from the overuse of framework contracts and the bundling of contracts, which are inimical, really, to providing opportunities particularly to small and medium-sized enterprises?
Welsh: Rwy'n credu bod disodli mewnforion yn debygol o fod hyd yn oed yn fwy hanfodol, yn economaidd, i ni o ganlyniad o bosibl i'r dull trwsgl a dryslyd o ymdrin â mynediad at y farchnad sengl yr ydym ni'n ei weld gan y Llywodraeth hon ar hyn o bryd, ond a all y Prif Weinidog ddweud wrthym ni a yw'r math o gyngor a chyfarwyddyd a roddir i awdurdodau lleol ar hyn o bryd gan Lywodraeth Cymru yn cynnwys cefnogaeth gadarnhaol i bethau fel system brynu ddeinamig, sy'n galluogi cwmnïau, cwmnïau newydd, i gyflenwi yn rhan o gontract, hyd yn oed ar ôl i sefydliad arall gael ei benodi, ac oddi wrth y gorddefnydd o gontractau fframwaith a bwndelu contractau, sy'n andwyol, mewn gwirionedd, i gynnig cyfleoedd i fentrau bach a chanolig eu maint yn arbennig?
English: It's absolutely right that local authorities should look at un-bundling contracts; that was one of the problems years ago where local companies could not bid. We saw it in the health service where there was a combination of trying to get in big suppliers and, at that time, Welsh suppliers weren't in a position to supply the health service; they were unable to. That was resolved. Far from being clumsy in terms of the situation on the EU, I think we're absolutely clear - I'm not entirely sure where his party are on this, but I've been as clear as I can be, and I'm sure these views will be developed between the parties over the next few weeks and months. The procurement policy statement does provide clear direction to the Welsh public sector. If that's applied effectively then, of course, we can see a positive impact for our economy and our communities. We're seeing that since the SQuID process began. We are, of course, committed to helping smaller and third sector firms as well to access the public procurement access in Wales, and a joint bidding guide is helping smaller and micro businesses to form consortia to help to bid for those contracts where otherwise they wouldn't be in a position to bid successfully for them because of their size and because of the nature of the supply needed as part of that contract.
Welsh: Mae'n gwbl gywir y dylai awdurdodau lleol ystyried peidio â bwndelu contractau; dyna oedd un o'r problemau flynyddoedd yn ôl pan na châi cwmnïau lleol wneud cais. Fe'i gwelsom yn y gwasanaeth iechyd lle'r oedd cyfuniad o geisio cael cyflenwyr mawr i mewn ac, ar y pryd, nid oedd cyflenwyr o Gymru mewn sefyllfa i gyflenwi'r gwasanaeth iechyd; nid oedden nhw'n cael. Cafodd hynny ei ddatrys. Ymhell o fod yn drwsgl o ran sefyllfa'r UE, rwy'n credu ein bod ni'n gwbl eglur - nid wyf yn hollol siŵr beth yw safbwynt ei blaid ef ar hyn, ond rwyf wedi bod mor eglur ag y gallaf fod, ac rwy'n siŵr y bydd y safbwyntiau hyn yn cael eu datblygu rhwng y pleidiau yn ystod yr wythnosau a'r misoedd nesaf. Mae'r datganiad polisi caffael yn rhoi cyfeiriad eglur i'r sector cyhoeddus yng Nghymru. Os caiff hwnnw ei gymhwyso'n effeithiol, yna, wrth gwrs, gallwn weld effaith gadarnhaol i'n heconomi a'n cymunedau. Rydym ni'n gweld hynny ers dechrau'r broses SQuID. Rydym ni, wrth gwrs, yn ymrwymedig i helpu cwmnïau llai a chwmnïau trydydd sector hefyd gael mynediad at gaffael cyhoeddus yng Nghymru, ac mae canllawiau ymgeisio ar y cyd yn helpu busnesau llai a microfusnesau i ffurfio consortia er mwyn helpu i gynnig am y contractau hynny pan na fyddent fel arall mewn sefyllfa i wneud cais llwyddiannus amdanynt oherwydd eu maint ac oherwydd natur y cyflenwad sydd ei angen yn rhan o'r contract hwnnw.
English: Following Brexit, we will be able to set our own public procurement rules to suit our own economic and procurement needs, rather than the needs of big business in other countries. What measures are you going to put into place to give preference to Welsh businesses when awarding public procurement contracts, and what changes are you going to make to public procurement rules to make it easier for small businesses to compete for such contracts?
Welsh: Yn dilyn Brexit, byddwn yn gallu pennu ein rheolau caffael cyhoeddus ein hunain i ddiwallu ein hanghenion economaidd a chaffael ein hunain, yn hytrach nag anghenion busnesau mawr mewn gwledydd eraill. Pa fesurau ydych chi'n mynd i'w rhoi ar waith i roi blaenoriaeth i fusnesau Cymru wrth ddyfarnu contractau caffael cyhoeddus, a pha newidiadau ydych chi'n mynd i'w gwneud i reolau caffael cyhoeddus i'w gwneud yn haws i fusnesau bach gystadlu am gontractau o'r fath?
English: I think I've answered part of that question, but she needs to be careful about what she wishes for, because it would also mean that companies from Wales and the rest of the UK would be blocked from bidding for contracts in the much larger market of the European Union, which is not something that we would want to see. That said, it's hugely important that we can develop a procurement policy further in the future in order to build on the already successful results that we have seen, to make sure that more and more money is kept locally.
Welsh: Rwy'n credu fy mod i wedi ateb rhan o'r cwestiwn yna, ond mae angen iddi fod yn ofalus am yr hyn y mae'n ei ddymuno, oherwydd byddai hefyd yn golygu y byddai cwmnïau o Gymru a gweddill y DU yn cael eu hatal rhag cynnig am gontractau ym marchnad llawer mwy yr Undeb Ewropeaidd, ac nid yw hynny'n rhywbeth y byddem ni yn dymuno ei weld. Wedi dweud hynny, mae'n hynod bwysig ein bod ni'n gallu datblygu polisi caffael ymhellach yn y dyfodol er mwyn adeiladu ar y canlyniadau llwyddiannus yr ydym ni eisoes wedi eu gweld, er mwyn sicrhau bod mwy a mwy o arian yn cael ei gadw'n lleol.
English: I've just come from the celebration of school meals hosted by Lesley Griffiths - delighted to hear from the head of the school meals service for Bridgend that they're pitching for the charter mark for their school meals service, which is what we enjoy upstairs in our canteen - and I wondered what help the national food procurement service is going to be able to provide schools so that all schools can pitch for the charter mark, in particular in relation to fruit and vegetables. Only 3 per cent of fruit and vegetables is locally sourced, with a massive trade deficit resulting. What ambition, therefore, does the Welsh Government have to ensure that all our schools have the charter mark, just like Oldham does?
Welsh: Rwyf newydd ddod o'r dathliad o brydau ysgol a gynhaliwyd gan Lesley Griffiths - yn falch iawn o glywed gan bennaeth y gwasanaeth prydau ysgol ym Mhen-y-bont ar Ogwr eu bod yn gwneud cais am y nod siarter ar gyfer eu gwasanaeth prydau ysgol, sef yr hyn yr ydym ni'n ei fwynhau i fyny'r grisiau yn ein ffreutur ni - ac roeddwn i'n meddwl tybed pa gymorth y mae'r gwasanaeth caffael bwyd cenedlaethol yn mynd i allu ei roi i ysgolion fel y gall pob ysgol wneud cais am y nod siarter, yn enwedig o ran ffrwythau a llysiau. Dim ond 3 y cant o ffrwythau a llysiau sy'n dod o ffynonellau lleol, gan arwain at ddiffyg enfawr o ran masnach. Pa uchelgais, felly, sydd gan Lywodraeth Cymru i sicrhau bod gan ein holl ysgolion y nod siarter, yn union fel sydd gan Oldham?
English: I thank the Member for the question. Bridgend is a popular reference point this afternoon I can see, but I'm glad to hear what she heard earlier on today. The point she makes is an important one. Fruit and vegetables are difficult; we don't produce that many in Wales. We probably couldn't supply all our schools in Wales because of the nature of our topography and our climate; we tend towards dairy and meat production. That said, in terms of other things that can be supplied, the National Procurement Service is working closely to improve the food safety and nutrition of all food products, and schools are already delivering nutritionally balanced meals under the Healthy Eating in Schools initiative. NPS will improve the sourcing and ranges available through continued strategic supplier relationship management.
Welsh: Diolch i'r Aelod am y cwestiwn. Mae Pen-y-bont ar Ogwr yn bwynt cyfeirio poblogaidd y prynhawn yma mi welaf, ond rwy'n falch o glywed yr hyn a glywodd hi yn gynharach heddiw. Mae'r pwynt y mae hi'n ei wneud yn un pwysig. Mae ffrwythau a llysiau yn anodd; nid ydym ni'n cynhyrchu cymaint â hynny yng Nghymru. Mae'n debyg na allem ni gyflenwi ein holl ysgolion yng Nghymru oherwydd natur ein topograffi a'n hinsawdd; rydym ni'n tueddu i gynhyrchu llaeth a chig. Wedi dweud hynny, o ran y pethau eraill y gellir eu cyflenwi, mae'r Gwasanaeth Caffael Cenedlaethol yn gweithio'n agos i wella diogelwch bwyd a maeth yr holl gynhyrchion bwyd, ac mae ysgolion eisoes yn darparu prydau bwyd cytbwys o ran maeth o dan y fenter Bwyta'n Iach mewn Ysgolion. Bydd y Gwasanaeth Caffael Cenedlaethol yn gwella'r ffynonellau a'r amrywiaeth sydd ar gael trwy barhau i reoli cysylltiadau â chyflenwyr yn strategol.
English: Yes. We're committed to supporting public libraries as we recognise the vital contribution they make to the well-being of people in Wales. Since 2007, we've invested some £14 million to modernise over 100 community libraries, including £1 million to modernise and co-locate six libraries in the course of this financial year.
Welsh: Gwnaf. Rydym ni wedi ymrwymo i gefnogi llyfrgelloedd cyhoeddus gan ein bod yn cydnabod y cyfraniad hanfodol y maen nhw'n ei wneud i les pobl yng Nghymru. Ers 2007, rydym ni wedi buddsoddi oddeutu £14 miliwn i foderneiddio dros 100 o lyfrgelloedd cymunedol, gan gynnwys £1 filiwn i foderneiddio a chyd-leoli chwe llyfrgell yn ystod y flwyddyn ariannol hon.
English: Welsh Government support for libraries is welcomed, particularly in Caerphilly. We've seen the development of libraries in Caerphilly and Bargoed, and Ystrad Mynach is currently undergoing a lot of work. I was interested, also, in the Cabinet Secretary for Economy and Infrastructure's evidence to the communication committee last week, in which he said libraries are more than just about books, they're about a whole load of technological provisions for residents. I wanted to ask, particularly, for an update on the Welsh Government's plans for an all-Wales library card, which were first published a year ago. I was contacted by a constituent who has a holiday home in Burry Port - a fine place in Lee Waters's constituency - and wanted to use the library there. He was not permitted to join the library and wasn't permitted to use his Caerphilly county borough council card there either. I've written to Carmarthenshire County Council to try and clarify what's going on, but particularly, I'd like to know, with the library card scheme, whether that would help. I understand it would also lead to quite a substantial saving for local authorities.
Welsh: Mae cefnogaeth Llywodraeth Cymru i lyfrgelloedd i'w groesawu, yn enwedig yng Nghaerffili. Rydym ni wedi gweld y datblygiad llyfrgelloedd yng Nghaerffili a Bargoed, ac mae llawer o waith yn cael ei wneud yn Ystrad Mynach ar hyn o bryd. Roedd gennyf ddiddordeb, hefyd, yn nhystiolaeth Ysgrifennydd y Cabinet dros yr Economi a Seilwaith i'r pwyllgor cyfathrebu yr wythnos diwethaf, pan ddywedodd fod llyfrgelloedd yn ymwneud â mwy na llyfrau yn unig, maen nhw'n ymwneud â llawer iawn o ddarpariaethau technolegol i drigolion. Roeddwn i eisiau gofyn, yn benodol, am y wybodaeth ddiweddaraf am gynlluniau Llywodraeth Cymru ar gyfer cerdyn llyfrgell Cymru gyfan, a gyhoeddwyd gyntaf flwyddyn yn ôl. Cysylltodd etholwr sydd â chartref gwyliau ym Mhorth Tywyn - lle braf yn etholaeth Lee Waters - â mi ac roedd eisiau defnyddio'r llyfrgell yno. Ni chaniatawyd iddo ymuno â'r llyfrgell ac ni chaniatawyd iddo ddefnyddio ei gerdyn cyngor bwrdeistref sirol Caerffili yno ychwaith. Rwyf wedi ysgrifennu at Gyngor Sir Caerfyrddin i geisio egluro beth sy'n digwydd, ond yn arbennig, hoffwn gael gwybod, o ran y cynllun cerdyn llyfrgell, a fyddai hynny'n helpu. Rwy'n deall y byddai hefyd yn arwain at arbedion sylweddol i awdurdodau lleol.
English: These are issues that are still being considered by the Minister. Of course, it happens digitally already, in terms of digital lending, where many, many local authorities participate in the one central resource, but the work is still being looked at to see whether an all-Wales library card to borrow physically would be workable. I suppose from the local authority's point of view, they would be concerned, if they were a temporary resident, about whether that person could be traced if the book wasn't going to come back. These aren't insurmountable issues, but certainly these are issues that I know are still being examined in terms of seeing whether they're still practical.
Welsh: Mae'r rhain yn faterion sy'n dal i gael eu hystyried gan y Gweinidog. Wrth gwrs, mae'n digwydd yn ddigidol eisoes, o ran benthyca digidol, lle mae llawer iawn o awdurdodau lleol yn cymryd rhan yn y un adnodd canolog, ond mae'r gwaith yn dal i gael ei ystyried i weld a fyddai cerdyn llyfrgell Cymru gyfan i fenthyg yn ffisegol yn ymarferol. Mae'n debyg o safbwynt yr awdurdod lleol, y byddai'n poeni, pe bydden nhw'n drigolion dros dro, a ellid canfod y person hwnnw pe na byddai'r llyfr yn mynd i ddod yn ôl. Nid yw'r rhain yn broblemau anorchfygol, ond maen nhw'n sicr yn broblemau y gwn sy'n dal i gael eu hystyried o ran gweld a ydyn nhw'n dal i fod yn ymarferol.
English: First Minister, will you join me in congratulating the Friends of Kinmel Bay Community Library, who established a charity in order to take over the operation of the library in Kinmel Bay after it was threatened with closure by Conwy County Borough Council? Do you accept that there is a challenge for rural local authorities in particular being able to provide sufficient access to library services simply because of the additional cost that rural local authorities face in delivering public services? What action are you taking as a Government to look at the funding formula to make sure that it's sufficient to resource local authorities like Conwy and Denbighshire, to ensure that they can continue to provide library services in other communities that might be affected in the same way that Kinmel Bay has been, in the future?
Welsh: Brif Weinidog, a wnewch chi ymuno â mi i longyfarch Cyfeillion Llyfrgell Gymunedol Bae Cinmel, a sefydlodd elusen er mwyn cymryd gweithrediad y llyfrgell ym Mae Cinmel drosodd ar ôl i Gyngor Bwrdeistref Sirol Conwy fygwth ei chau? A ydych chi'n derbyn bod her i awdurdodau lleol gwledig yn arbennig o ran gallu cynnig mynediad digonol at wasanaethau llyfrgell dim ond oherwydd y gost ychwanegol y mae awdurdodau lleol gwledig yn ei hwynebu wrth ddarparu gwasanaethau cyhoeddus? Pa gamau ydych chi'n eu cymryd fel Llywodraeth i edrych ar y fformiwla ariannu i wneud yn siŵr ei bod yn ddigonol i ddarparu adnoddau ar gyfer awdurdodau lleol fel Conwy a Sir Ddinbych, er mwyn sicrhau y gallant barhau i ddarparu gwasanaethau llyfrgell mewn cymunedau eraill a allai gael eu heffeithio yn yr un ffordd ag yr effeithiwyd ar Fae Cinmel, yn y dyfodol?
English: Of course, the local government funding formula has been agreed with the Welsh Local Government Association; there are no plans, currently, to instigate a widespread review of that formula, because inevitably, there will be winners and losers.
Welsh: Wrth gwrs, mae'r fformiwla ariannu llywodraeth leol wedi ei chytuno gyda Chymdeithas Llywodraeth Leol Cymru; nid oes cynlluniau ar hyn o bryd, i gynnal adolygiad eang o'r fformiwla honno, oherwydd yn anochel, bydd rhai ar eu hennill a rhai ar eu colled.
English: First Minister, while we welcome your reaffirmation of the Welsh Government's commitment to library services, your support is of little comfort to those communities who have had their libraries closed as a result of local government cuts. We have seen many libraries close their doors for good, while others owe their existence to a small team of dedicated volunteers. So, what is the Welsh Government doing to ensure that every community in Wales has access to a good local library?
Welsh: Brif Weinidog, er ein bod yn croesawu eich ailgadarnhâd o ymrwymiad Llywodraeth Cymru i wasanaethau llyfrgelloedd, nid yw eich cefnogaeth yn fawr o gysur i'r cymunedau hynny y caewyd eu llyfrgelloedd o ganlyniad i doriadau llywodraeth leol. Rydym ni wedi gweld llawer o lyfrgelloedd yn cau eu drysau am byth, tra bod eraill yn ddyledus i dîm bychan o wirfoddolwyr ymroddedig am eu bodolaeth. Felly, beth mae Llywodraeth Cymru yn ei wneud i sicrhau bod gan bob cymuned yng Nghymru fynediad at lyfrgell leol dda?
English: Well, I think I answered that question in terms of what we've done to help 100 community libraries. She will be aware of at least two new libraries that have opened in the area where we both live - in Bridgend and in Pyle. They're relatively new facilities that have opened in the past few years, which the local communities are very proud of. They are examples of libraries that have been refurbished or rebuilt across the whole of Wales.
Welsh: Wel, rwy'n meddwl fy mod i wedi ateb y cwestiwn yna o ran yr hyn yr ydym ni wedi ei wneud i helpu 100 o lyfrgelloedd cymunedol. Bydd hi'n ymwybodol o ddwy lyfrgell newydd o leiaf sydd wedi agor yn yr ardal lle mae'r ddau ohonom ni'n byw - ym Mhen-y-bont ar Ogwr ac yn y Pîl. Maen nhw'n gyfleusterau cymharol newydd sydd wedi agor yn y blynyddoedd diwethaf, y mae'r cymunedau lleol yn falch iawn ohonynt. Ceir enghreifftiau o lyfrgelloedd sydd wedi eu hailwampio neu eu hailadeiladu ar draws Cymru gyfan.
English: Following on from that, First Minister, clearly, the councils are facing difficulties because of Westminster austerity cuts being passed down to them; they are looking at the services to provide and community libraries are one of the ways in which it's happening. You, yourself, have visited Briton Ferry library and have seen the work being done by the community there - Taibach and Cymmer are similar in my constituency. But, they always face difficult times when they start off trying to become a community library. What can the Welsh Government do to support those community groups that are trying to take over the libraries to provide a service, particularly, as has been highlighted, the IT elements, for both adults and children, which are vital to those communities?
Welsh: Yn dilyn ymlaen o hynny, Brif Weinidog, yn amlwg, mae'r cynghorau'n wynebu anawsterau oherwydd toriadau cyni cyllidol San Steffan yn cael eu trosglwyddo i lawr iddyn nhw; maen nhw'n edrych ar y gwasanaethau i'w darparu a llyfrgelloedd cymunedol yw un o'r ffyrdd y mae'n digwydd. Rydych chi, eich hun, wedi ymweld â llyfrgell Llansawel ac wedi gweld y gwaith sy'n cael ei wneud gan y gymuned yno - mae Tai-bach a'r Cymer yn debyg yn fy etholaeth i. Ond, maen nhw bob amser yn wynebu cyfnodau anodd pan eu bod yn dechrau fel llyfrgell gymunedol. Beth all Llywodraeth Cymru ei wneud i gefnogi'r grwpiau cymunedol hynny sy'n ceisio cymryd y llyfrgelloedd drosodd i gynnig gwasanaeth, yn enwedig, fel y nodwyd, yr elfennau TG, ar gyfer oedolion a phlant, sy'n hanfodol i'r cymunedau hynny?
English: Absolutely, and we would seek to point them towards others who have run libraries successfully, and help in terms of working with third sector organisations and the advice that they can give. We've seen many, many groups - it's been mentioned twice now in the Chamber - that have taken over libraries, have taken our advice and are making those libraries a success.
Welsh: Yn sicr, a byddem yn ceisio eu cyfeirio at eraill sydd wedi rhedeg llyfrgelloedd yn llwyddiannus, a helpu o ran gweithio gyda sefydliadau trydydd sector a'r cyngor y gallan nhw ei roi. Rydym ni wedi gweld llawer iawn o grwpiau - soniwyd am hyn ddwywaith yn y Siambr erbyn hyn - sydd wedi cymryd llyfrgelloedd drosodd, wedi cymryd ein cyngor ac sy'n gwneud y llyfrgelloedd hynny yn llwyddiant.
English: Since the recent closure of Lewis Coaches, we have been working closely with local authorities to ensure that key bus services to west Wales are reinstated as quickly as possible.
Welsh: Ers i gwmni Lewis Coaches ddod i ben yn ddiweddar, rŷm ni wedi bod yn cydweithio'n agos â'r awdurdodau lleol i sicrhau bod gwasanaethau bws allweddol i orllewin Cymru yn ailddechrau cyn gynted â phosib.
English: I'm grateful to hear that it's your intention to see this bus service return. May I say that, even in the days of Margaret Thatcher, there was a direct bus service from Aberystwyth to Cardiff? That ran uninterrupted until this summer, and it's the first time we've lost that direct coach service, which was so attractive to pensioners and students - they were the main customers, certainly. I've already heard from people who've had to spend a night in Carmarthen because they've got on the train too late to actually get the connecting bus to Aberystwyth. So, when you say that you want to see this service reinstated, will you tell us when, and how the Government is going to ensure that this does happen?
Welsh: Rwy'n ddiolchgar i glywed mai eich bwriad chi yw ail-weld y gwasanaeth bws yma. A gaf i ddweud - ? Hyd yn oed yn ôl yn nyddiau Margaret Thatcher, roedd yna wasanaeth bws uniongyrchol o Gaerdydd i Aberystwyth, a bu hwnnw'n rhedeg yn ddi-dor tan yr haf hwn. Dyma'r tro cyntaf i ni golli'r gwasanaeth bws uniongyrchol yna - coets, hynny yw - a oedd mor ddeniadol i bensiynwyr a myfyrwyr. Dyna'r brif bobl a oedd yn ei ddefnyddio fe, yn bendant. Rwyf eisoes wedi clywed am bobl sydd wedi gorfod bwrw noswaith yng Nghaerfyrddin achos eu bod nhw wedi cyrraedd ar y trên yn rhy hwyr i gael y bws cyswllt nôl i Aberystwyth. Felly, pan rŷch chi'n dweud eich bod chi am weld y gwasanaeth yma'n ailgychwyn, a wnewch chi ddweud pryd, ac ym mha ffordd mae'r Llywodraeth yn mynd i ddiogelu bod hyn yn digwydd?
English: We expect the service to be reinstated within weeks. I remember the TrawsCambria service in the 1980s and went on it a number of times, but there is a long-term question here. This Assembly will receive powers over buses in 2018. You, just as I have, have seen a number of bus companies going to the wall, and that is not sustainable. After the restructuring of bus companies in 2018, we hope that that will not happen. The same thing happened with Arriva, of course, in Ceredigion, as the services disappeared. Of course, other bus companies did take over those services, but we can't continue with a system that sees services stopping because the bus company no longer runs. We have to have a better system, and there'll be an opportunity to have one in two years' time.
Welsh: Rydym ni'n erfyn i'r gwasanaeth ailddechrau o fewn wythnosau. Rwy'n cofio bws yr hen TrawsCambria yn y 1980au ac wedi bod arno fe sawl gwaith, ond mae yna gwestiwn hirdymor fan hyn. Bydd y Cynulliad hwn yn cael y pŵer dros fysiau yn 2018. Mae e wedi bod fan hyn ers amser, a finnau, ac wedi gweld sawl cwmni yn stopio ac felly gwasanaeth yn cael ei golli. Wel, nid yw hynny'n rhywbeth cynaliadwy. Bydd yn rhaid ailystyried y strwythur bysiau ar ôl 2018 er mwyn sicrhau nad yw hyn yn digwydd. Mae'n gwybod beth ddigwyddodd gydag Arriva, wrth gwrs, yng Ngheredigion wrth i'r gwasanaethau fynd. Iawn, cafodd y gwasanaethau eu cymryd drosodd gan gwmnïau eraill, ond allwn ni ddim parhau gyda system sydd yn gweld gwasanaethau yn stopio achos y ffaith bod cwmni bysiau ddim yn rhedeg rhagor. Mae'n rhaid cael system fwy cynaliadwy na hynny a bydd yna gyfle i wneud hynny o fewn dwy flynedd.